b"\n_START_ARTICLE_\nAgalla (bot\xc3\xa0nica)\n_START_PARAGRAPH_\nUna agalla, macarulla (camarulla), ballaruga (ballaruc, ballarusca, baralluc, baralluga), camarota (macarota), cassanella, cascarra (Catalunya del Nord) i cascar(r)ot (bola de, al Vallespir), anomenada cient\xc3\xadficament gala (o gal\xc2\xb7la) i cecidi, \xc3\xa9s una estructura de tipus tumoral indu\xc3\xafda per insectes i altres artr\xc3\xb2podes, bacteris i fongs. Es tracta de la resposta del vegetal a la pres\xc3\xa8ncia del par\xc3\xa0sit amb un creixement an\xc3\xb2mal de teixit que intenta a\xc3\xafllar l'atac o infecci\xc3\xb3. Aquest teixit de nova formaci\xc3\xb3 adquireix formes molt variades._NEWLINE_Les agalles de les plantes s\xc3\xb3n creixements anormals dels teixits de les plantes i sovint s\xc3\xb3n estructures altament organitzades, i per aix\xc3\xb2 la causa de la gala pot ser sovint ben determinada sense veure l'agent implicat. En patologia humana, l'agalla creix sobre la pell i normalment \xc3\xa9s causada per fregament.\n_START_SECTION_\nInsectes\n_START_PARAGRAPH_\nS\xc3\xb3n estructures molt caracter\xc3\xadstiques d'insectes herb\xc3\xadvors; s\xc3\xb3n a la vegada l'h\xc3\xa0bitat i la font d'aliment de l'insecte, puix que l'interior de la gala pot contenir mid\xc3\xb3 que \xc3\xa9s comestible. Tamb\xc3\xa9 proporcionen protecci\xc3\xb3 f\xc3\xadsica a l'insecte._NEWLINE_Les gales produ\xc3\xafdes per insectes estan indu\xc3\xafdes per subst\xc3\xa0ncies qu\xc3\xadmiques injectades per la larva o l'adult i possiblement per dany mec\xc3\xa0nic. Aquest tipus de gales s'anomenen zoocecidis. _NEWLINE_Les gales es poden trobar all\xc3\xa0 on hi ha meristemes, o sigui, en les fulles, tiges, branques, borrons, arrels, i fins i tot en les flors i els fruits. _NEWLINE_Entre els insectes que fan gales, hi ha vespes, mosquits, Tephritidae, \xc3\xa0fids, i psyllidae.\n_START_SECTION_\nFongs\n_START_PARAGRAPH_\nUn fong inductor \xc3\xa9s Gymnosporangium. Es veuen gales sovint en fulles i fruits de Pongamia pinnata._NEWLINE_El fong Ustilago esculenta associat amb Zizania latifolia, un arr\xc3\xb2s silvestre, produeix una gala comestible molt valorada a la Xina.\n_START_SECTION_\nBacteris i virus\n_START_PARAGRAPH_\nAgrobacterium tumefaciens causa gales a les arrels.\n_START_SECTION_\nAltres plantes\n_START_PARAGRAPH_\nEl vesc pot formar gales als seus hostes.\n_START_SECTION_\nUsos\n_START_PARAGRAPH_\nLes gales s\xc3\xb3n riques en resines i \xc3\xa0cid t\xc3\xa0nic, i es van fer servir per a fer tinta en tints i com a tan\xc3\xad. Es fan servir les larves de les gales com a menjar de superviv\xc3\xa8ncia i per a pescar; tamb\xc3\xa9 produeixen purpurogal\xc2\xb7lina._NEWLINE_Les cassanelles s'empraven en medicina casolana per a curar l'histerisme, estellades i bullides. Es deia que s'han de bullir sempre en nombre senar, si es vol que facin bon efecte (a Llofriu, DCVB)."